**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**“Коми Республикаын олысьяслы социальнӧя отсалӧм йылысь”**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося лӧддза-номъя тӧлысь 23 лунӧ

**1 статья**. Пыртны “Коми Республикаын олысьяслы социальнӧя отсалӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 3 №, 3765 ст.; 12 №, 4109 ст.; 2006, 1 №, 4180 ст.; 7 №, 4483 ст.; 2007, 2 №, 4703 ст.; 3 №, 4726 ст.; 4746 ст.; 6 №, 4835 ст.; 11 №, 5141 ст.; 2008, 5 №, 199 ст.; 11 №, 607 ст.; 609 ст.; 12 №, 725 ст.; 2009, 40 №, 736 ст.; 49 №, 991 ст.; 992 ст.; 2010, 16 №, 296 ст.; 24 №, 577 ст.; 44 №, 1026 ст.; 2011, 5 №, 96 ст.; 6 №, 110 ст.; 14 №, 354 ст.; 23 №, 597 ст.; 37 №, 971 ст.; 2012, 6 №, 149 ст.; 20 №, 441 ст.; 63 №, 1552 ст.; 2013, 10 №, 205 ст.; 17 №, 348 ст.; 32 №, 593 ст.; 37 №, 707 ст.; 2014, 17 №, 317 ст.; 27 №, 507 ст.; 33 №, 666 ст.; 676 ст.; 2015, 11 №, 142 ст.; 149 ст.; 26 №, 350 ст.; 2016, 4 №, 52 ст.; 9 №, 100 ст.; 12 №, 139 ст.; 17 №, 231 ст.; 18 №, 263 ст.; 2017, 27 №, 487 ст.; 2018, 14 №, 234 ст.; 17 №, 305 ст.; 2019, 5 №, 63 ст.; 15 №, 206 ст.; 21 №, 312 ст.; 2020, 4 №, 31 ст.; 17 №, 277 ст.; 18 №, 293 ст.; 2021, 3 №, 42 ст.; 6 №, 110 ст.; 7 №, 136 ст.; 10 №, 205 ст.; 16 №, 286 ст.; 289 ст.; 20 №, 364 ст.; 22 №, 399 ст.; 2022, 4 №, 32 ст.) татшӧм вежсьӧмъяс:

1. 2 статьяса 1 юкӧнын:

1) содтыны татшӧм сюрӧса 8.4 пункт:

“8.4) сизим либӧ кӧкъямыс челядя семьяяслы олан жыр стрӧитӧм либӧ ньӧбӧм вылӧ ӧтчыдысь социальнӧй мынтӧм сетӧм;”;

2) содтыны татшӧм сюрӧса 8.5 пункт:

“8.5) квайт челядя семьяяслы олан жыр стрӧитӧм либӧ ньӧбӧм вылӧ ӧтчыдысь социальнӧй мынтӧм сетӧм;”.

2. Содтыны татшӧм сюрӧса 19.6 статья:

**“19.6 статья. Сизим либӧ кӧкъямыс челядя семьяяслы**

**социальнӧя отсалан мераяс**

1. Семьяяслы, кӧні эм сизим либӧ кӧкъямыс челядь (асланыс, пи (ныв) пыдди босьтӧмаяс, дядьводз (ичиньводз) пиян, дядьводз (ичиньводз) нывъяс), кодъяс олӧны бать-мамкӧд ӧтвылысь, кодъяслы колӧ бурмӧдны оланін условиеяссӧ, сетсьӧ социальнӧя отсалан мера олан жыр стрӧитӧм либӧ ньӧбӧм вылӧ ӧтчыдысь социальнӧй мынтӧм сетӧмӧн Коми Республикаса Веськӧдлан котырӧн урчитӧм пӧрадокын, мындаясын да условиеяс вылын.

2. Тайӧ статьяса 1 юкӧнын индӧм социальнӧя отсалан мера сетӧм могысь семьяӧ пырысьясӧс урчитӧны челядьӧс тӧд вылӧ босьтӧмӧн, кодъяслы эз на тыр 18 арӧс (эз на тыр 23 арӧс – сэк, кор челядьыс очнӧя велӧдчӧны став сикас велӧдан организацияясын) олан жыр стрӧитӧм либӧ ньӧбӧм вылӧ ӧтчыдысь социальнӧй мынтӧмсӧ босьтӧм могысь учёт вылӧ примитан лун кежлӧ.

3. Тайӧ статьяса 1 юкӧнын индӧм семьяяслӧн олан жыр стрӧитӧм либӧ ньӧбӧм вылӧ ӧтчыдысь социальнӧй мынтӧмсӧ босьтӧм вылӧ инӧд артмӧм дырйи оз босьтны тӧд вылӧ челядьӧс, кодъяс серти бать-мамлысь мырддьӧма бать-мам инӧдъяссӧ (челядь кындзи, кодъяс серти бать-мамыслы бӧрыннас бӧр сетӧма бать-мам инӧдъяссӧ) либӧ дзескӧдӧма найӧс бать-мам инӧдъясын либӧ кодъяс серти дугӧдӧма пи (ныв) пыдди босьтӧмсӧ.”.

3. Содтыны татшӧм сюрӧса 19.7 статья:

**“19.7 статья. Квайт челядя семьяяслы**

**социальнӧя отсалан мераяс**

1. Семьяяслы, кӧні эм квайт челядь (асланыс, пи (ныв) пыдди босьтӧмаяс, дядьводз (ичиньводз) пиян, дядьводз (ичиньводз) нывъяс), кодъяс олӧны бать-мамкӧд ӧтвылысь, кодъяслы колӧ бурмӧдны оланін условиеяссӧ, сетсьӧ социальнӧя отсалан мера олан жыр стрӧитӧм либӧ ньӧбӧм вылӧ ӧтчыдысь социальнӧй мынтӧм сетӧмӧн Коми Республикаса Веськӧдлан котырӧн урчитӧм пӧрадокын, мындаясын да условиеяс вылын.

2. Тайӧ статьяса 1 юкӧнын индӧм социальнӧя отсалан мера сетӧм могысь семьяӧ пырысьясӧс урчитӧны челядьӧс тӧд вылӧ босьтӧмӧн, кодъяслы эз на тыр 18 арӧс (эз на тыр 23 арӧс – сэк, кор челядьыс очнӧя велӧдчӧны став сикас велӧдан организацияясын) олан жыр стрӧитӧм либӧ ньӧбӧм вылӧ ӧтчыдысь социальнӧй мынтӧмсӧ босьтӧм могысь учёт вылӧ примитан лун кежлӧ.

3. Тайӧ статьяса 1 юкӧнын индӧм семьяяслӧн олан жыр стрӧитӧм либӧ ньӧбӧм вылӧ ӧтчыдысь социальнӧй мынтӧмсӧ босьтӧм вылӧ инӧд артмӧм дырйи оз босьтны тӧд вылӧ челядьӧс, кодъяс серти бать-мамлысь мырддьӧма бать-мам инӧдъяссӧ (челядь кындзи, кодъяс серти бать-мамыслы бӧрыннас бӧр сетӧма бать-мам инӧдъяссӧ) либӧ дзескӧдӧма найӧс бать-мам инӧдъясын либӧ кодъяс серти дугӧдӧма пи (ныв) пыдди босьтӧмсӧ.”.

4. 22 статьялӧн нимын, медводдза абзацын “9, 15, 19, 19.1, 19.3, 19.4, 19.5 статьяясын” кывъяс вежны “9, 15, 19, 19.1, 19.3, 19.4, 19.5, 19.6, 19.7 статьяясын” кывъясӧн.

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти, тайӧ Оланпаслӧн 1 статьяса 1 пунктлӧн 2 пунктув да 3 пункт кындзи, кутшӧмъяс вынсялӧны 2023 вося тӧвшӧр тӧлысь 1 лунсянь.

Коми Республикаса Веськӧдлан котырлы примитны тайӧ Оланпас збыльмӧдӧмсӧ могмӧдысь нормативнӧй инӧда актъяс.

Коми Республикаса Юралысь В.В. Уйба

Сыктывкар

2022 вося сора тӧлысь 4 лун

37-РЗ №